section_heading: Rat
paragraph_text: Nemo i Dakkar su nastavili s borbom protiv preostalih zemaljskih tehnodroida, te stupili u kontakt s drevnom japanskom tajnom organizacijom, koja se 1500 godina ranije borila protiv Selene, ženskog tehnodroida koji je bijegom vremenskim strojem dospio u prošlost, u srednjovjekovni Japan. U njihovoj bazi Nemo i Dakkar su sagradili podmornicu Nautilus, koja je postala njihova pokretna baza. Nemov zamjenik na podmornici postao je robot Link, koji je godinama ranije surađivao s originalnim Nathanom Neverom. Nemov lik se počeo pojavljivati na svim televizijskim programima na planetu, pozivajući ljude na otpor tehnodroidima, i on je postao neka vrst urbane legende.